# Quercus brandegeei

Quercus brandegeei, és una espècie rara de planta que pertany a la família de les fagàcies i està dins de la secció dels roures blancs.

## Morfologia

Quercus brandegeei és un arbre perennifoli de fins a 20 metres d'alçada. Les seves fulles, de fins a 65 mm de longitud, són el·líptiques o lanceolades, sense lòbuls; el limbe foliar pot no tenir dents, o tenir-ne uns pocs de punxeguts.
Les glans de Quercus brandegeei han servit tradicionalment d'aliment bàsic als éssers humans, consumint-ne tant crues com torrades, encara que preferentment en forma d'atole, el qual es prepara barrejant les llavors, torrades i moltes, amb llet a temperatura propera a la d'ebullició.

## Distribució

És endèmica de la sierra La Laguna, a la zona meridional de l'estat mexicà de Baixa Califòrnia Sud. Juntament amb altres fagàcies perennifòlies nord-americanes va ser denominat popularment en castellà com encina o encino (alzina) per analogia amb l'alzina (Quercus ilex) de la península Ibèrica.

## Amenaces

L'espècie figura a la llista vermella de la UICN com a en perill d'extinció i amenaçada per l'assecament climàtic a llarg termini i per la pèrdua d'hàbitat.

## Taxonomia

Quercus brandegeei va ser descrita per Edward Alphonso Goldman i publicat a Contributions from the United States National Herbarium 16: 321. a l'any 1916.

### Etimologia

Quercus: Nom genèric del llatí que designava igualment al roure i a l'alzina.
brandegeei: epítet atorgat en honor del botànic estatunidenc, Townshend Stith Brandegee.

## Referències

* ↑ Goldman, Edward Alphonso. Contributions from the United States National Herbarium (en anglès). 16. Washington, D.C: Smithsonian Institution, 1916, p. 321 [Consulta: 12 novembre 2020].
* ↑ Pío León, Juan Fernando «Etnobotánica de plantas silvestres comestibles en la comunidad de rancheros de la reserva de la biosfera sierra la laguna: recomendaciones para el desarrollo sustentable» (en castellà). Centro de Investigaciones Biológicas del Noroeste S.C., 5-2017 [Consulta: 16 novembre 2019].
* ↑ SEINet, Southwestern Biodiversity, Arizona chapter
* ↑ «Quercus brandegeei» (en anglès). 'Llista Vermella de la UICN. Unió Internacional per a la Conservació de la Natura', 2016. [Consulta: 12 novembre 2020].
* ↑ Cavender-Bares, Jeannine; González-Rodríguez, Antonio; Eaton, Deren; Hipp, Andrew; Beulke, Anne; S Manos, Paul «Phylogeny and biogeography of the American live oaks (Quercus subsection Virentes): A genomic and population genetics approach» (en anglès). Molecular Ecology, 24, núm. 14, 12-06-2015, pàg. 3668–3687. DOI: 10.1111/mec.13269. PMID: 26095958.
* ↑ Cavender-Bares, Jeannine; Ramírez-Valiente, José Alberto. «Physiological Evidence from Common Garden Experiments for Local Adaptation and Adaptive Plasticity to Climate in American Live Oaks (Quercus Section Virentes): Implications for Conservation Under Global Change». A: Oaks Physiological Ecology. Exploring the Functional Diversity of Genus Quercus L. (en anglès), 2017, p. 107–135. DOI 10.1007/978-3-319-69099-5_4. ISBN 9783319690995.
* ↑ Nixon, K. et al. 1998. Quercus brandegeei Arxivat 27 June 2014$^{[Datemismatch]}$ a Wayback Machine.. 2006 IUCN Red List of Threatened Species. Arxivat 27 June 2014$^{[Datemismatch]}$ a Wayback Machine. Descarregat el 23 d'agost de 2007.
* ↑ «Quercus brandegeei». Tropicos.org. Missouri Botanical Garden. [Consulta: 14 novembre 2020].